# Manuál pre &kwrite;

Thad
McGinnis

    ctmcginnis@compuserve.com

Christoph
Cullmann

    cullmann@kde.org

Vývojár a správca
Lauri
Watts
Recenzent

    lauri@kde.org

Stanislav
Višňovský

    visnovsky@nenya.ms.mff.cuni.cz

Preklad
2000
2001
Thad McGinnis
&FDLNotice;
2001-06-13
2.00.00

&kwrite; je textový editor pre &kde;.

KDE
KWrite
text
editor

## Úvod

&kwrite; je viac než textový editor pre &kde;. Je navrhnutý ako editor pre programátorov a mal by byť aspoň čiastočnou náhradou za výkonnejšie editory. Najlepšie sa používa s &konqueror; pre prehliadanie zdrojového textu v rôznych jazykoch. &kwrite; dobre funguje aj ako jednoduchý textový editor. Jedna z hlavných funkcií &kwrite; je zvýrazňovanie syntaxe prispôsobené rôznym programovacím jazykom ako je: C/C++, &Java;, Python, Perl, Bash, Modula 2, HTML a Ada.

## Základy

&kwrite; sa veľmi jednoducho používa. Každý, kto niekedy používal textový editor, by nemal mať problémy.

### Ťahaj a pusť

&kwrite; používa protokol &kde; Drag and Drop. Súbory môžete ťahať myšou do &kwrite; z plochy, okna &konqueror; alebo vzdialených serverov &FTP; otvorených v oknách &konqueror;.

### Možnosti príkazového riadku

Aj ked sa &kwrite; najčastejšie spúšťa z menu KDE alebo pomocou ikony na ploche, môžete ho spustiť aj z príkazového riadku v terminálovom okne. Existuje niekoľko užitočných možností, ktoré sa vám môžu hodiť.

#### Zadanie súboru

Zadaním cesty a mena súboru môže &kwrite; otvoriť (alebo vytvoriť) súbor hned pri štarte. Bude to vyzerať nejak takto:

    % kwrite /home/myhome/docs/myfile.txt

#### Zadanie súboru v Internete

Horeuvedená metóda funguje aj pre otvorenie súborov z internetu (ak máte aktívne pripojenie). Napríklad takto:

    % kwrite ftp://ftp.kde.org/pub/kde/Welcome.msg

#### Iné možnosti príkazového riadku

K dispozícii sú tieto možnosti príkazového riadku pre pomoc

``kwrite` `--help``

  Vypíše zoznam základnách možností príkazového riadku.

``kwrite` `--help-qt``

  Vypíše zoznam všetkých možností príkazového riadku pre &kwrite; a jeho spoluprácu s &Qt;.

``kwrite` `--help-kde``

  Vypíše zoznam všetkých možností príkazového riadku pre &kwrite; a jeho spoluprácu s &kde;.

``kwrite` `--help-all``

  Vypíše zoznam všetkých možností príkazového riadku.

``kwrite` `--author``

  Vypíše autorov &kwrite; do okna

``kwrite` `--version``

  Vypíše verziu &Qt;, &kde; a &kwrite;. Je dostupná aj pomocou ``kwrite` `-V``

### Klávesové skratky

Veľa klávesových skratiek je možné nastaviť v menu Nastavenia. Štandardne &kwrite; používa nasledujúce skratky.

Insert | Prepína medzi módom vkladania a prepisovania. Pri móde vkladania editor bude pridávať napísané znaky do textu a odsúvať text, ktorý je vpravo od kurzoru. V móde prepisovania bude každý napísaný znak nahradzovať jeden znak, ktorý je hned vpravo od kurzoru.
Šipka vľavo | Presun kurzoru o jeden znak vľavo
Šipka vpravo | Presun kurzoru o jeden znak vpravo
Šipka hore | Presun kurzoru o jeden riadok hore
Šipka dolu | Presun kurzoru o jeden riadok dolu
Page Up | Posun kurzoru o jednu stránku hore
Page Down | Posun kurzoru o jednu stránku dolu
Backspace | Odstráni znak vľavo od kurzoru
Home | Presun kurzoru na začiarok riadku
End | Presun kurzoru na koniec riadku
Delete | Odstráni znak vpravo od kurzoru (alebo označený text)
&Shift;Šipka vľavo | Označí text jeden znak vľavo
&Shift;Šipka vpravo | Označí text jeden znak vpravo
F1 | Pomocník
&Shift;F1 | Čo je to?
&Ctrl;F1 | Nájsť
F3 | Hľadať znovu
&Ctrl;C | Kopíruje označený text do schránky.
&Ctrl;M | Nastaví záložku
&Ctrl;N | Nový dokument
&Ctrl;P | Tlačiť
&Ctrl;Q | Koniec - ukončí aktívnu kópiu editora
&Ctrl;R | Nahradiť
&Ctrl;S | Spustí príkaz Uložiť.
&Ctrl;V | Vloží text zo schránky.
&Ctrl;X | Odstráni označený text a skopíruje ho do schránky.
&Ctrl;Z | Vrátiť späť
&Ctrl;&Shift;Z | Opakovať vrátené

## Položky menu

### Menu Súbor

&Ctrl;N Súbor Nový

  Otvorí v editore nový dokument. Ak aktuálny obsahuje neuložené zmeny, používateľ ich bude môcť uložiť.

&Ctrl;O Súbor Otvoriť...

  Tento príkaz otvorí súbor. Zobrazí dialóg, kde si používateľ môže vybrať. Dialóg funguje ako malý správca súborov. Kliknutím na dialóg presmeruje dialóg na zobrazenie obsahu tohto priečinku. Do dolného poľa môžete zadať cestu a súbor priamo. Pod ním je filter, kde je zoznam naposledy použitých typov súborov. Týmto môžete filtrovať typ súborov, ktoré sa zobrazujú v hlavnom zozname okna. Ak filter obsahuje text `*.txt`, budú zobrazené iba súbory s príponou `txt`. Pod filtrom je statový riadok s informáciou o počte súborov a priečinkov v aktuálnom priečinku.

  Panel nástrojov, ktorý je v hornej časti dialógu, obsahuje šipky doľava a doprava pre presun dopredu a dozadu v naposledy zobrazených priečinkoch. Dalej tam je šipka hore pre presun o jednu úroveň v strome priečinkov hore. Malý domček znamená presun do domovskéh priečinku používateľa a jedna alebo dve šipky aktualizuje pohľad aktuálneho priečinku. Tlačidlo s vlajkou umožňuje nastavovať záložky pre aktuálny priečinok alebo prejsť do predtým nastavenej záložky.

  Posledné tlačidlo v paneli nástrojov umožňuje vytvoriť nový priečinok a dokonca zmeniť niektoré nastavenia tohto dialógu a nakoniec je tam zoznam pre často používané priečiky.

Súbor Otvoriť nedávny

  Toto je skratka pre otvorenie naposledy uložených súborov. Kliknutím na túto položku otvoríte zoznam na boku menu s niekoľkými naposledy uloženými súbormi. Kliknutím na niektorý z nich ho otvoríte v &kwrite; - ak súbor ešte stále je na rovnakom mieste.

&Ctrl;S Súbor Uložiť

  Toto uloží aktuálny dokument. Ak bol už súbor predtým uložený, týmto jeho starý obsah prepíšete bez pýtania. Ak ukladáte prvýkrát nový súbor, zobrazí sa dialóg pre uloženie (popísaný nižšie).

Súbor Uložiť ako...

  Toto umožňuje uložiť dokument pod novým menom. Otvorí sa dialóg, podobný tomu popísanému v kapitole Otvoriť tohto dokumentu.

&Ctrl;P Súbor Tlačiť...

  Otvorí jednoduchý tlačový dialóg pre zadanie ako a kam tlačiť.

Súbor Nový pohľad

  Týmto otvoríte nový pohľad pre aktuálny dokument, čiže novú inštanciu &kwrite; (ako je to vysvetlené v predchádzajúcej časti) ale obsahujú rovnaký dokument.

&Ctrl;Q Súbor Koniec

  Toto zavrie okno editora, ale ak vám beží viac ako jedna inštancia &kwrite; pomocou Nový pohľad alebo Nové okno, tieto okná sa nezatvoria.

### Menu Upraviť

&Ctrl;Z Upraviť Vrátiť späť

  Toto sa používa pre vrátenie posledných zmien alebo operácií. To, čo takouto akciou môže byť, asi lepšie pochopíte v kapitole Skupinové vrátenie späť.

&Ctrl;&Shift;Z Upraviť Opakovať vrátené

  Toto vráti poslednú zmenu urobenú pomocou operácie Vrátiť späť

Upraviť História krokov späť

  Toto zobrazí dialóg s naposledy urobenými akciami vľavo a druhý zoznam akcií, ktoré boli vrátené späť vpravo. Vpravo sú aj tri tlačidlá označené ako Vrátiť späť, Opakovať vrátené, a Zavrieť. Kliknutím na tlačidlo Vrátiť späť spôsobí, že akcia na vrchole zoznamu akcií vrátených späť bude presunutá na vrchol druhého zoznamu. Podobne kliknutím na tlačidlo Opakovať vrátené presunie vrátené akcie späť. Kliknutím na položku každého zoznamu pod vrcholom označí všetky položky od nej až po vrchnú položku. Dalším kliknutím na niektoré z tlačidiel bude vracať alebo opakovať odpovedajúce položky. Táto funkcia sa vám hodí, ak presne viete miesto, kam sa chcete vrátiť a nemusíte preto zbytočne klikať.

&Ctrl;X Upraviť Vystrihnúť

  Tento príkaz odstraní aktuálny výber a umiestni ho do schránky. Schránka je funkcia KDE, ktorá funguje neviditelne pre prenos dát medzi aplikáciami.

&Ctrl;C Upraviť Kopírovať

  Toto skopíruje momentálne vybraný text do schránky, aby ste ho mohli vložiť inam. Schránka je funkcia KDE, ktorá neviditeľne umožňuje prenos dát medzi aplikáciami.

&Ctrl;V Upraviť Vložiť

  Toto vloží obsah schránky na pozíciu kurzoru. Schránka je funkcia KDE, ktorá neviditeľne umožňuje prenos dát medzi aplikáciami.

&Ctrl;A Upraviť Vybrať všetko

  Toto vyberie celý dokument. Hodí sa to pre skopírovanie celého súboru do inej aplikácie

Upraviť Obrátiť výber

  Toto vyberie každý nevybraný text a zruší výber toho vybraného - tým sa prevráti aktuálny výber.

&Ctrl;G Nájsť Prejsť na riadok

  Toto otvorí dialóg pre prechod na daný riadok, ktorý sa používa pre presun kurzoru na daný riadok dokumentu (pomocou jeho čísla). Číslo riadku môžete zadať priamo do textového poľa, alebo použiť myš a klikať na šipky hore a dolu a tým číslo nastaviť. Malá šipka hore zvýši číslo riadku a šipka dolu ho zníži. Vpravo je aj posuvník, ktorý umožňuje číslo zadať analógovým spôsobom.

&Ctrl;F Upraviť Nájsť

  Toto otvorí dialóg pre hľadanie, kde môžete zadať čo chcete Hľadať v dokumente. Kliknutím na šipku na boku poľa zobrazíte staršie hľadané texty. Ostatné parametre umožňujú zefektívniť hľadanie. Pomocou Rozlišovať veľkosť písmen obmedzí na hľadanie textu, ktorý bude obsahovať rovnakú kombináciu veľkých a malých písmen ako je to v hľadanom texte. Hľadať dozadu smeruje hľadanie, aby bežalo od konca smerom na začiatok. Vybraný text zabráni hľadaniu mimo vybraný text. Pomocou Iba celé slová zabráni zastaveniu hľadania na slovách, ktoré vzorku iba obsahujú. Od pozície kurzoru začne hľadať od aktuálnej pozície kurzoru v dokumente a nie od začiatku.

F3 Upraviť Hľadať dalej

  Opakuje poslednú operáciu hľadania bez zobrazenia dialógu pre hľadanie.

&Shift;F3 Upraviť Nájsť predcházajúce

  Toto opakuje poslednú operáciu hľadania bez nového zobrazenia dialógu, ale smerom dozadu.

&Ctrl;R Upraviť Nahradiť

  Tento príkaz zobrazí dialóg pre nahradenie. Je skoro rovnaký ako dialóg pre nájdenie ale pridáva pole Nahradiť:. Pomocou tohto dialógu môžete určiť hľadaný text a text, ktorým sa má nahradiť. Nová možnosť Pýtať sa pri nahradení umožňuje, aby sa &kwrite; pýtal pred každou náhradou.

&Ctrl;M Upraviť Príkaz pre editovanie

### Menu Záložky

&Ctrl;B Záložky Prepnúť záložku

Záložky Vymazať značky

  Tento príkaz odstráni všetky záložky z dokumentu a tiež ich zoznam, ktorý je v dolnej časti tohto menu.

V dolnej časti tohto menu je zoznam záložiek v prípade, že ste pre toto okno nejaké definovali.

### Menu Nástroje

Nástroje Pravopis...

  Toto spustí program pre kontrolu pravopisu, ktorý má pomôcť zachytiť chybne napísané slová. Kliknutím na túto položku spustí kontrolu a zobrazí dialóg, kde používateľ môže ovládať tento proces. Dialóg obsahuje tri textové polia. Od hora dolu to sú:

  Chybné slovo:

    Tu kontrola pravopisu ukazuje momentálne hodnotené slovo. To sa stane v prípade, že sa narazí na slovo, ktoré nie je v slovníku - súbore slov, ktoré sú správne. S týmto súborom sa porovnáva každé slovo v editore.

  Náhrada:

    Ak program pre kontrolu pravopisu pozná podobné slová v slovníku, prvé z nich bude zadané sem. Používateľ môže tento návrh akceptovať, zadať svoj vlastný návrh, alebo vybrať iné zo spodeného zoznamu.

  Odporúčania:

    Program tu môže uviesť niekoľko dalších možných náhrad slova, ktoré sa práve kontroluje. Ak na niektoré z nich kliknete, zadá sa toto slovo do poľa Náhrada.

  V pravej časti dialógu je 6 tlačidiel, ktoré umožňujú ovládať proces kontroly. Sú to:

  Nahradiť

    Toto tlačidlo nahradí kontrolované slovo v dokumente slovom z poľa Náhrada.

  Nahradiť všetky

    Toto tlačidlo spôsobí, že kontrola nahradí každé slovo rovnaké ako aktuálne Chybné slovo automaticky rovnako sa urobí to aktuálne.

  Ignorovať

    Použitím tohto tlačidla bude kontrola pokračovať bez zmeny aktuálneho chybného slova.

  Ignorovať všetky

    Toto tlačidlo spôsobí, že aktuálne Chybné slovo bude kontrola ignorovať vždy ako správne.

    Toto sa použije iba pre aktuálne spustenie kontroly. Ak spustíte kontrolu neskôr znovu, na rovnakom slove sa znovu zastaví.

  Pridať

    Stlačením tohto tlačidla pridáte Chybné slovo do slovníka kontroly. To znamená, že v budúcnosti bude kontrola toto slovo vždy považovať za správne.

  Zastaviť

    Toto tlačidlo zastaví kontrolu pravopisu.

  Horizontálne pozdĺž spodnej časti dialógu je umiestnený pruh priebehu. Ako kontrola pokračuje, pruh sa plní zprava doľava a graficky zobrazuje koľko sa už skontrolovalo. Okrem toho je priebeh popísaný aj textovo v strede pruhu.

  Číselné zobrazenie priebehu je zároveň zobrazený aj v stavovom riadku editora. Stavový riadok je horizontálny pruh na spodnej časti okna editora hned pod plochou textu.

  Pod pruhom priebehu sú dve tlačidlá:

  Pomocník

    Toto spustí systém Pomocníka KDE a zobrazí manuál pre &kwrite; (tento dokument).

  Zrušiť

    Toto tlačidlo zruší kontrolu pravopisu.

  Nástroje Odsadiť

    Toto o jeden krok zvýši odsadenie. Veľkosť kroku závisí na nastavení odsadenia.

  Nástroje Zrušiť odsadenie

    Toto o jeden krok zníži odsadenie. Veľkosť kroku závisí na nastavení odsadenia.

  Nástroje Vyčistiť odsadenie

    Ešte nie je implementované

  Nástroje Zakomentovať

    Toto pridá jednu medzeru na začiatok riadku, na ktorom je kurzor, alebo na začiatok vybraných riadkov.

  Nástroje Odkomentovať

    Toto odstráni jednu medzeru na začiatku riadku, na ktorom je kurzor, alebo na začiatku vybraných riadkov.

&Ctrl;I Nástroje Odsadiť

&Ctrl;U Nástroje Zrušiť odsadenie

Nástroje Vyčistiť odsadenie

&Ctrl;# Nástroje Zakomentovať

&Ctrl;&Shift;# Nástroje Odkomentovať

### Menu Nastavenia

Nastavenia Zobraziť panel nástrojov

  Ak je zaškrtnutá, zobrazí presunuteľný panel nástrojov s tlačidlami pre často používané príkazy. Ak zaškrtnutá nie je, panel je skrytý.

Nastavenia Zobraziť stavový riadok

  Ak je zaškrtnutá, zobrazí malý pruh v dolnej časti editora obsahujúci informácie o aktuálnom dokumente. Ak zaškrtnutá nie je, stavový riadok je skrytý.

Nastavenia Zobraziť cestu

  Ak je zaškrtnutá, zobrazí v titulku cestu (umiestnenie súboru v súborovom systéme) aktuálneho dokumentu. Ak zaškrtnutá nie je, cesta je skrytá.

Nastavenia Nastaviť klávesy

  Tento príkaz zobrazí dialóg, kde je možné zmeniť klávesové skratky. V hornej časti okna je zoznam príkazov (akcií), ktoré môžu mať klávesovú skratku. Pod nimi sú tri prepínače. Používateľ si môže vybrať medzi Žiadny kláves, Štandardný kláves a Vlastný kláves.. (Všimnite si, že prepínače umožňuju výber iba jednej z týchto možností. Navyše Štandardný kláves je k dispozícii iba v prípade, že aplikácia definuje svoj vlastný štandardný kláves.) Výberom Vlastný kláves aktivujete dalšie možnosti nižšie. Môžete si potom vybrať kombináciu kláves pre vybraný príkaz pomocou tlačidla pre kláves a prepínačov. Napríklad, ak vyberiete príkaz O KDE, môžete označiť Ctrl a Alt, kliknúť na tlačidlo pre kláves a stlačiť K na klávesnici. To znamená, že vždy, ked budete držať Ctrl a Alt a stlačíte K (pri použití &kwrite;) zobrazí sa dialóg s informáciami o KDE.

Nastavenia Nastaviť panel nástrojov

  Tento príkaz zobrazí dialóg pre nastavenie panelov nástrojov. Používateľ si môže vybrať, ktoré tlačidlá sa majú zobraziť. Zoznam vľavo obsahuje dostupné príkazy. Zoznam vpravo sú príkazy, ktoré už sú na paneli. Skupinou šipiek môžete presúvať príkazy medzi zoznamami. Šipka doprava premiestni príkaz vybraný vľavo do zoznamu vpravo, čiže sa pridá do panelu. Šipka doľava urobí presne opačnú vec, odstráni príkaz z panelu. Šipky hore a dolu mení pozíciu tlačidla akcie vybranej v ľavom zozname.

Nastavenia Nastaviť editor

  Toto menu zobrazí dialóg, kde je možné upraviť rôzne nastavenia.

F6 Nastavenia Zobraziť okraje ikon

  Prepne zobrazenie okrajov vľavo od okna, kde sú zobrazené záložky hned vedľa odpovedajúcich riadkov.

F4 Nastavenia Vertikálny výber

  Toto sa používa pre zapnutie vertikálneho výberu. Vertikálny výber umožňuje výber textu v stĺpcoch a riadkoch. Tak je možné vybrať text v danom obdĺžniku kdekoľvek v dokumente.

Nastavenia Zvýrazňovacie módy

  Toto umožňuje výber štýlu zvýrazňovania, ktoré používa editor pre zobrazenie textu. Štýly sa vyberajú podľa programovacích jazykov. Informácia o písme/farbe nie je v dokumente uložená.

Nastavenia Koniec riadku

  Toto zobrazí podmenu, kde je možné vybrať typ konca riadkov, ktorý má &kwrite; používať, čiže štandard používaný systémom Unix, &Mac; alebo MSDOS/&Windows;.

### Menu Pomocník

&help.menu.documentation;

## Nastavenie &kwrite;

Výberom Nastavenia Nastaviť editor zobrazíte dialóg Nastaviť editor. Tento dialóg používa pre úpravu rôznych nastavení. Dostupné nastavenia závisia na kategórii, ktorú používateľ vyberie z vertikálneho zoznamu vľavo. Pre ovládanie nastavenia sa používajú tri tlačidlá v spodnej časti dialógu.

Môže spustiť Pomocníka, akceptovať aktuálne nastavenie a zavrieť dialóg tlačidlom OK, alebo Zrušiť nastavenie. Kategórie sú Farby, Písma, Odsadenie, Výber, Editovanie, Pravopis a Zvýrazňovanie.

### Farby

Táto časť poskytuje prístup k dvom rôznym nastaveniam farieb. Každé z nich je možné zmeniť kliknutím na odpovedajúce tlačidlo. Sú to špeciálne široké tlačidlá, ktoré majú farbu aktuálneho nastavenia. Kliknutím na jedno z tlačidiel sa zobrazí dialóg pre výber farieb.

Dialóg pre výber farby poskytuje efektívny a grafický spôsob, ako vybrať farbu. V ľavom hornom rohu je obdĺžnik so spektrom farieb. Hned vpravo od neho je vertikálny pruh s intenzitou od najtmavšej dole až k najsvetlejšej hore. Používateľ môže vybrať a upraviť farbu kliknutím do týchto blokov. Kliknutím do obdĺžnika vyberiete zmes červenej, zelenej a modrej a vertikálny pruh vyberá úroveň intenzity. Rôzne atribúty farby sa zobrazujú ako čísla v textových poliach pod spektrom. Používateľ ich môže tiež použiť pre zmenu farby. Tieto atribúty obsahujú zmes farbených komponent (červenej, zelenej a modrej) splu s odtieňom a jasom. Samozrejme je možné hodnoty zadať priamo. V dolnej časti je štvorec, ktorý zobrazuje práve vybranú farbu. Vpravo od nej je textové poľe označené HTML: Zobrazuje kód farby, ktorý sa má použiť v kóde HTML používaným pre vytváranie webových stránok.

Okrem toho umožňuje dialóg pre výber farby zachytiť každú farbu zobrazenú na ploche alebo v inom programe. Kliknutím na ikonu s kvapátkom (v pravej časti dialógu) zmení tvar kurzoru myši na kríž. Kliknutím niekde sa vyberie farba podľa miesta, kde ste klikli.

Okrem toho môže používateľ pridať ľubovoľnú farbu do osobnej palety Vlastných farieb kliknutím na široké tlačidlo Pridať do vlastných farieb (je priamo nad farbou). Tým sa pridá aktuálna farba do vlastnej farebnej palety. Táto paleta a všetky ostatné dostupné palety je možné zobraziť pomocou zoznamu nad paletou v pravom hornom rohu. Okrem vlastných farieb môže používateľ využiť veľa preddefinovaných paliet.

Pozadie

  Tu je možné nastaviť farbu pre pozadie &kwrite;.

Vybrané

  Toto umožňuje výber farby použité pre zvýraznené časti dokumentu.

### Písma

Tu môžete vybrať štandardné písmo pre &kwrite;. Môžete si vybrať zo všetkých písiem dostupných na vašom systéme, nastaviť štandardnú veľkosť a kódovanie. Ukážkový text dole zobrazuje efekt výberu.

### Odsadiť

Automatické odsadzovanie

  Toto spôsobí, že nové riadky budú začínať rovnakým odsadením ako predchádzajúci riadok.

Odsadzovať medzerami

  Toto nahradí tabulátory počtom medzier nastavením v šírke tabulátora v časti Úprava v dialógu pre nastavenie.

Kláves Backspace odsadzuje

  Toto umožňuje použiť pre odsadenie kláves backspace.

Kláves Tab odsadzuje

  Toto umožňuje použiť pre odsadenie kláves tab.

Udržiavať extra medzery

  Odsadenia o viac ako vybraný počet medzier nebudú skrátené.

### Výber

Stály výber

  Toto zabráni vstupom z klávesnice alebo presunom kurzoru zrušeniu výberu.

  (Poznámka: Ak je aktivovaná voľba Prepisovať výber, každý zadaný zank alebo operáciu vloženia nahradí vybraný text.)

Prepisovať výber

  Každý zadaný znak alebo operáciu vloženia nahradí vybraný text.

Automatické kopírovanie myšou

  Každý text vybraný myšou ho automaticky skopíruje do schránky.

Jednoduchý výber ako X11

  Ešte neimplemetované.

Vertikálny výber

  Toto aktivuje Vertikálny výber.

Prepnúť staré

  Ešte nie je implementované

### Upraviť

Zalamovanie

  Zalamovanie slov funguje tak, že editor automaticky zalamuje nový riadok textu a presunie (zalomí) kurzor na začiatok nového riadku. &kwrite; automaticky začne nový riadok textu v prípade, že aktuálny riadok dosiahne dĺžku zadanú v možnosti Zalamovať slová na:

Zalamovať slová na:

  Ak je zapnutá voľba Zalamovanie slov, táto voľba určuje dĺžku (v počte znakov), na ktorej sa text bude automaticky zalamovať.

Nahradiť tabulátory medzerami

  &kwrite; nahradí všetky tabulátory daným počtom medzier v Šírka tabulátora:.

Šírka tabulátora

  Ak je Nahradiť tabulátory medzerami použitá, táto položka určuje počet medzier, ktorými editor automaticky nahradí tabulátory.

Odstrániť prebytočné medzery

  &kwrite; automaticky odstráni zbytočné medzery na konci riadku textu.

Auto zátvorky

  Ak používateľ napíše ľavú zátvorku ([, ( alebo {), &kwrite; automaticky pridá zátvorku pravú (}, ) alebo ]) napravo od kurzoru.

Skupinové vrátenie späť

  Skupina podobných akcií sa bude v &kwrite; chápať ako jeden krok akcie Vrátiť späť. Inými slovami, séria normálnych stlačení kláves sa bude považovať za jeden krok a preto sa vráti jedným príkazom vrátenia späť. Ak je séria prerušená operáciou, ktorá nie je zadanie znaku (napríklad zmazanie znaku), zavolaním vrátenia sa odstránia iba položke, ktoré boli urobené od tejto prerušovacej operácie. Nasledujúce vrátenie späť vráti túto operáciu atd.

  Ak je táto voľba vypnutá v &kwrite;, každý znak sa chápe ako jeden krok. Takže ak používateľ zadal niekoľko slov alebo viet bez žiadnych opráv, operácií so schránkou alebo inej operácie a potom klikne na tlačidlo o vrátenie späť, každé kliknutie vráti iba poslednú operáciu alebo zadaný znak.

Zobraziť tabulátory

  Editor bude zobrazovať v text symbol pre tabulátor.

Šikovné Home

  Ešte nie je implementované

PgUp/PgDn presúva kurzor

  Táto voľba mení chovanie kurzoru pri stlačení Page Up alebo Page Down. Ak je táto voľba vypnutá, textový kurzor zostane na svojej relatívnej pozícii vo viditeľnej oblasti textu v &kwrite;. Takže ak je kurzor v strede viditeľného textu, zostane tam (okrem prípadu, že sa zobrazí začiatok alebo koniec textu). Ak je táto voľba zapnutá, prvé stlačenie klávesu presunie kurzor na začiatok alebo koniec po zobrazení nového textu.

Zalamovať kurzor

  Ak je zapnutá táto voľba, presun kurzoru šipkami za koniec riadku (doprava) ho automaticky presunie o jeden riadok nižšie na začiatok riadku. Podobne, ak sa kurzor má presunuť pred začiatok riadku (doľava), presunie sa na koniec predchádzajúceho riadku. Ak táto voľba zapnutá nie je, presun kurzoru vpravo za koniec riadku spôsobí, že sa bude kurzor dalej presúvať po rovnakom riadku a pokus o presun kurzoru pred začiatok riadku neurobí nič.

  Ak je táto voľba zpanutá, kliknutím myšou za koniec riadku umiestni kurzor na koniec textu a nie na miesto, kam ste klikli. To zabráni náhodnému pridávaniu medzier na koniec riadku a je to štandardné chovanie väčšiny editorov.

Späť krokov:

  Tu používateľ môže určiť počet krokov, ktoré si &kwrite; bude pamätať pre vrátenie späť. To znamená, že viac krokov zaberie viac pamäti. Nastavenie na 10 znamená, že používateľ môže vrátiť posledných 10 operácií, takže môže kliknúť na tlačidlo vrátiť späť 10-krát.

Kódovanie

  Toto nastavuje kódovanie znakov pre váš súbor.

### Kontrola pravopisu

Kontrola pravopisu je program pre zachytenie a opravu chybne napísaných slov. Táto časť dialógu umožňuje nastaviť niektoré dôležité možnosti tejto funkcie.

Vytvoriť root/affix kombinácie nie v slovníku

  Táto voľba umožňuje, aby kontrola pravopisu registrovala ako 'správne' kombinácie koreňov slov a ich prípon a predpon aj v prípade, že tieto kombinácie nie sú v slovníku.

Považovať spojené slová za chyby

  Výberom tejto voľby bude kontrola pravopisu označovať ako 'neprávne' jedno alebo viac správnych slov, ktoré medzi sebou nemajú medzery.

Slovník:

  V závislosti na inštalácii sú dostupné rôzne jazyky pre kontrolu. Tento zoznam umožňuje vybrať jazyk, ktorý má kontrola používať.

Kódovanie:

  Pre rôzne znaky a symboly je priradené rôzne kódovanie. Ak používateľ vie, ktoré kódovanie používa, môže ho touto voľbou určiť, aby kontrola pravopisu fungovala správne.

Klient:

  Pretože &kwrite; neobsahuje kontrolu zabudovanú, používa sa externý program. Tu je možné vybrať, ktorý z dostupných programov sa má použiť.

## Zvýraznenie

Dialóg Nastavenie zvýraznenia obsahuje dve záložky, Štandardné a Zvýrazňovacie módy. Používateľ si z nich môže vybrať kliknutím na záložku.

Položky dostupné na záložke Štandardné sú:

Štandardné štýly položky

  Tu je možné definovať štandardný vzhľad pre rôzne položky. To umožňuje jednoduchšie identifikovať rôzne časti kódu (typy položiek).

  Položka

    Tento rozbaľovací zoznam poskytuje rôzne položky, ktoré sa obvykle zvýrazňujú. Obsahujú Normálne pre normálny text, ktorý nezodpovedá iným kategóriám, Komentár, Reťazec, Kľúčové slovo a veľa dalších. Nie všetky je nutné nastavovať pre každý jazyk, takže je ich použitie možné podľa potreby. Možnosti vo zvyšku tejto časti platia pre položku vybranú v tomto zozname.

  Normálne

    Toto umožňuje definovať farbu normálneho (nevybraného) textu. Robí sa to dialógom pre výber farby, ktorého vysvetlenie najdete v kapitole Farby v Nastavenie KWrite.

  Tučné

    Táto voľba určuje či sa má zobrazovať položka ako tučné písmo.

  Šikmé

    Táto voľba určuje či sa má zobrazovať položka ako šikmé písmo.

  Vybrané

    Toto určuje farbu položky v prípade, že je vybraná. Robí sa to dialógom pre výber farby, ktorého vysvetlenie najdete v kapitole Farby v Nastavenie KWrite.

Voľby v záložke Zvýrazňovacie módy umožňujú definovať zvýrazňovanie špecificky pre štýl jazyka.

Nemusíte nastavovať všetky možnosti, položky, ktoré nie sú nastavené pre jazyk sa použijú podľa nastavenia v záložke (Štandardné).

Nastavenie pre

  Táto skupina možností upravuje zvýrazňovacie štýly pre každý typ programovacieho jazyka. Všetky zmeny, ktoré urobíte v inej časti dialógu, sa prejavia iba pre tento typ.

  Zvýraznenie

    Toto sa používa pre výber nastavovaného jazyka

  Položka

    Týmto môžete vybrať nastavovanú položku syntaxu. Nezabúdajte, že to nastavuje iba túto položku pre tento jazyk.

  Napríklad, ak používateľ chce zmeniť vzhľad komentárov pri písaní C++, môže vybrať C++ v zozname Zvýraznenie a zmeniť Komentár v zozname Položka. Aby komentáre vyzerali vo všetkých jazykoch rovnako, musí puhe user používateľ na záložke Štandardné a nechať komentáre pre jednotlivé jazyky v Zvýrazňovacie módy nenastavené.

Štýl položky

  Tu je možné definovať všeobecný vzhľad hore vybranej položky. Pomocou Štandardné môžete určiť, že sa má použiť štýl definovaný na predchádzajúcej záložke. Dostupné možnosti sú rovnaké ako v záložke Štandardné: Normálne, Vybrané, Tučné a Šikmé.

Automatické zvýrazňovanie

  &kwrite; môže použiť zvýrazňovanie automaticky v závislosti na prípone súboru alebo type MIME. Štandardné hodnoty sú dosť obsiahle, ale ak často upravujete súbory s neštandardnou príponou, môžete ich sem pridať. V Prípony súborov je možné používať aj žolíky. Napríklad štandardné nastavenie pre jazyk C++ je `*.cpp;*.cc;*.C;*.h`. Otvorenie súboru `bla.h` automaticky zapne štýl C++.

Písmo položky

  Tu môže používateľ vybrať písmo pre vybranú položku.

  Na položku je možné použiť štandardné nastavenie zapnutím Štandardné, alebo určiť Rodinu, Veľkosť a Kódovanie. Dostupné možnosti sú rovnaké ako v záložke Štandardné.

## Licencie a autori

&kwrite; Copyright 2001 Tím &kate;.

Založené na pôvodnom &kwrite;, Copyright 2000 Jochen Wilhelmy digisnap@cs.tu-berlin.de

Prispeli:

- Christoph Cullmann cullmann@kde.org

- Michael Bartl michael.bartl1@chello.at

- Phlip phlip_cpp@my-deja.com

- Anders Lund anders@alweb.dk

- Matt Newell newellm@proaxis.com

- Joseph Wenninger jowenn@bigfoot.com

- Jochen Wilhely digisnap@cs.tu-berlin.de

- Michael Koch koch@kde.org

- Christian Gebauer gebauer@bigfoot.com

- Simon Hausmann hausmann@kde.org

- Glen Parker glenebob@nwlink.com

- Scott Manson sdmanson@altel.net

- John Firebaugh jfire@uclink.berkeley.edu

Pôvodná dokumentácia od Thad McGinnis ctmcginnis@compuserve.com

Táto verzia manuálu pre &kwrite; je založená na pôvodnej od Cristiana Tibirny tibirna@kde.org.

Prevod do docbook/kontrola Lauri Watts lauri@kde.org

Preklad dokumentácie Stanislav Višňovský visnovsky@nenya.ms.mff.cuni.cz

&underFDL; &underGPL;

## Inštalácia

&install.intro.documentation; &install.compile.documentation;

&documentation.index;