# Práca s &kate; MDI

## Prehľad

Okno, pohľad, dokument, rámec, editor... Čo znamenajú všetky tieto termíny &kate; a ako ich využiť? Táto kapitola by vám ich mala vysvetliť.

### Hlavné okno

Hlavné okno &kate; je štandardné okno aplikácií &kde; s tým, že môže obsahovať pod-okná alebo okná nástrojov. Má menu s obvyklými položkami a niektorými dalšími a panel nástrojov pre prístup k často používaným príkazom.

Najdôležitejšou časťou okna je editovacia oblasť, štandardne obsahujúca jediný textový editor. V nej môžete upravovať svoje dokumenty.

Vkladanie okien do okna sa používa pre nástroje:

- Zoznam súborov

- Výber súboru

- Zabudovaný emulátor terminálu.

A prípadné iné nástroje, napríklad z modulov.

Okno nástrojov je možné umiestniť kdekoľvek v alebo mimo hlavného okna ťahaním značky v jeho hornej časti pomocou ľavého tlačidla myši. Prípadne je možné ich umiestniť ako záložky v notese.

Pri ťahaní okna sa zobrazuje čierny obdĺžnik aby ste vedeli, kam sa okno umiestni po pustení tlačidla myši. Ak presuniete kurzor myši mimo hlavné okno, stane sa ťahané okno samostatným na najvyššej úrovni.

## Oblasť Editor

&kate; dokáže otvoriť naraz viac ako jeden dokument a editovaciu oblasť je možné rozdeliť na niekoľko rámcov, podobne ako v okne &konqueror; alebo v populárnom editore emacs. Tak môžete zobraziť niekoľko dokumentov naraz alebo mať niekoľko pohľadov na jeden dokument, čo sa hodí napríklad ak váš dokument obsahuje definície na začiatku a vy sa na ne potrebujete často pozrieť. Alebo si naraz môžete zobraziť hlavičkový súbor a aj súbor s implementáciou.

Ak je dokument dostupný vo viac ako jednom editore, zmeny v jednom sa okamžite prejavia aj v ostatných. To platí aj pre zmeny textu ale aj jeho označenie. Operácie hľadania alebo presun kurzoru sa prejavia iba v aktuálnom editore.

Momentálne nie je možné mať viackrát otvorený rovnaký súbor tak, aby niektoré jeho verzie mohli byť upravené a iné nie.

Pri rozdelení okna sa rozdelí na dva rovnako veľké rámce, kde každý bude obsahovať pôvodný dokument. Nový rámec bude dole (v prípade horizontálneho rozdelenia) alebo vpravo (pri rozdelení vertikálnom). Nový rámec sa stane aktívnym, čo je viditeľné na malej zelenej kontrolke v aktívnom rámci.

## Zoznam súborov

Zoznam súborov obsahuje zoznam všetkým momentálne otvorených súborov v &kate;. Zmenené súbory majú malú ikonu diskety vľavo.

Ak majú dva a viac súborov rovnaké meno (ale sú v rôznych priečinkoch), meno druhého bude mať na začiatku <2> atd. Rada pre súbor zobrazí celú cestu a meno, takže si môžete vybrať ten, ktorý chcete.

Dokument zobrazíte v aktuálne aktívnom rámci kliknutím na jeho meno v zozname.

Štandardné umiestnenie v okne &kate; je vľavo od editovacej oblasti, ako záložka v notese spolu s Výberom súborov.

## Výber súboru

Výber súborov je pohľad na priečinky, kde môžete otvárať súbory zo zobrazeného priečinku do aktuálneho rámca.

Od hora dolu obsahuje výber súborov tieto časti:

Panel nástrojov

  Toto obsahuje štandardné tlačidlá pre navigáciu:

  Home

    Stlačenie spôsobí zobrazenie domovského priečinku.

  Vyššie

    Toto spôsobí prechod do o jednu úroveň vyššieho priečinku než je momentálny (ak je to možné).

  Dozadu

    Toto spôsobí prechod do predchádzajúceho priečinku podľa histórie. Ak neexistuje predchádzajúci priečinok, je toto tlačidlo vypnuté.

  Dopredu

    Toto spôsobí prechod do nasledujúceho priečinku podľa histórie. Ak neexistuje nasledujúci priečinok, je toto tlačidlo vypnuté.

  Synchronizovať

    Toto tlačidlo spôsobí, že pohľad zobrazí priečinok aktívneho dokumentu v prípade, že je to možné. Toto tlačidlo je vypnuté, ak je aktívny dokument nový a neuložený, alebo nie je možné určiť, v ktorom priečinku sa nachádza.

Položka &URL;

  Sem môžete zadať zobrazený priečinok. Zoznam naposledy zadaných ciest sa uchováva, takže môžete použiť tlačidlo so šipkou vpravo od textového poľa.

  Položka &URL; má automatické dopĺňanie priečinku. Jej metódu môžete nastaviť v kontextovom menu pomocou pravého tlačidla myši.

Pohľad na priečinky

  Toto je štandardný pohľad na priečinky &kde;.

Filter

  Filter vám umožňuje zadať filter, ktoré súbory sa majú zobrazovať. Je možné používať štandardné žolíky, viac vzoriek musíte oddeliť medzerami. Napríklad: `*.cpp *.h *.moc`

  Pre zobrazenie všetkých súborov zadajte jednu hviezdičku `*`.

  Položka si pamätá posledných 10 filtrov. Ak niektorý z nich chcete použiť, stlačte šipku vpravo od riadku a vyberte si požadovaný zo zoznamu.

## Zabudovaný emulátor terminálu.

Zabudovaný emulátor terminálu je kópia &kde; &konsole;. Je dostupný z menu Nastavenia Zobraziť emulátor terminálu alebo klávesovou skratkou F7. Pri zobrazení sa stane aktívnym. Okrem toho, ak máte zapnutú voľbu Synchronizovať &konsole; s aktívnym dokumentom, automaticky bude meniť aktuálny priečinok v tam, kde je uložený aktuálny dokument pri jeho zobrazení alebo zmene.

Štandardné umiestnenie v okne &kate; je pod editovacou oblasťou.

&konsole; môžete nastaviť pomocou kontextového menu stlačením pravého tlačidla myši. Viac sa dozviete v manuáli pre &konsole;.