Mark
Donohoe
Martin
Jones
Duncan
H.
Mike
McBride
Stanislav
Višňovský

    visnovsky@nenya.ms.mff.cuni.cz

Preklad
2002-02-12
3.00.00
KDE
KControl
pozadie
tapeta

# Pozadie

Modul pozadia umožňuje nastaviť farby a tapety pre pozadie vašej plochy.

Obsahuje tri časti:

1. Výber plochy a jej meno.

2. Monitor s náhľadom na pozadie

3. Oblasť pre určenie pozadia

Plocha

  V zozname označenom Plocha sú všetky momentálne nastavené plochy pod svojimi menami.

  Aby ste nastavili pozadie pre plochu, kliknite na jej meno.

  Ak chcete, aby všetky plochy používali rovnaké pozadie, použite voľbu Spoločné pozadie.

  Ak chcete zmeniť mená plochy, musíte to urobiť v inom module, detaily nájdete v Plocha: Počet plôch

Monitor náhľadu

  Toto je okno s náhľadom. Ukáže vám, aké pozadie môžete s týmto nastavením očakávať.

  Pozadie plochy môže byť vyplnené jednou farbou, jednou farbou a vzorkou, externým programom, ktorý si vyberiete, alebo niektorým z farebných prechodov.

Spodná oblasť modulu určuje obsah pozadia. Má tri záložky.

Pozadie

  Táto záložka vám umožňuje vyplniť obrazovku farbou.

  Najprv by ste si mali vybrať vhodný Mód výpne. Možnosti sú:

  Jednoduchá

    V tomto móde si vyberiete jednu farbu (pomocou tlačidla Farba č.1) a tou bude celé pozadie vyplnené.

  Vzorka

    V tomto móde si vyberiete dve farby (pomocou oboch tlačidiel).

    Potom si vyberiete vzorku pomocou tlačidla Nastavenie. Objaví sa dialóg s možnosťou výberu vzorky. Jednoducho kliknite na požadovanú vzorku a stlačte OK. &kde; zobrazí vybranú vzorku pomocou farieb, ktoré ste si vybrali. Informácie o vzorkách nájdete v kapitole Pridávanie, odstraňovanie a úprava vzoriek.

  Program na vytvorenie pozadia

    Použitím tejto voľby bude &kde; používať externý program pre generovanie pozadia. Môže to byť ľubovoľný program. Ďalšie informácie o tomto nastavení nájdete v kapitole Použitie externého programu.

  Horizontálne stupňovať

    V tomto móde vyberiete dve farby (pomocou oboch tlačidiel). &kde; potom začne s farbou Farba č.1 na ľavom okraji obrazovky a postupne prejde do farby Farba č.2 na pravom okraji.

  Vertikálne stupňovať

    V tomto móde vyberiete dve farby (pomocou oboch tlačidiel). &kde; potom začne s farbou Farba č.1 na hornom okraji obrazovky a postupne prejde do farby Farba č.2 na dolnom okraji.

  Pyramídovo stupňovať

    V tomto móde vyberiete dve farby (pomocou oboch tlačidiel). &kde; potom začne s farbou Farba č.1 v každom rohu obrazovky a postupne prejde do farby Farba č.2 v strede obrazovky.

  Rúrovo stupňovať

    V tomto móde vyberiete dve farby (pomocou oboch tlačidiel). &kde; potom začne s farbou Farba č.1 v každom rohu obrazovky a postupne prejde do farby Farba č.2 smerom do stredu obrazovky. Tvar tohto prechodu je iný ako pri pyramídovom prechode.

  Elipticky stupňovať

    V tomto móde vyberiete dve farby (pomocou oboch tlačidiel). &kde; potom začne s farbou Farba č.2 v strede obrazovky a postupne prejde do farby Farba č.1 smerom od stredu k okrajom tak, aby vznikla elipsa.

Tapeta

  Táto záložka umožňuje načítať nad farebný prechod tapetu.

  Tapeta je obrázok zobrazený na pozadí vašej obrazovky.

  Predtým, ako vyberiete tapetu, mali by ste si vybrať medzi Jedna tapeta a Viac tapiet. Ak vyberiete Bez tapety, zobrazí sa iba farebné pozadie.

  Mali by ste si vybrať mód z rozbaľovacieho zoznamu Mód. Máte tieto možnosti:

  V strede

    Obrázok bude v strede obrazovky bez zmeny jeho veľkosti. Farby pozadia budú všade tam, kde obrázok nebude.

  Dlaždicovať

    Obrázok sa bude opakovať pokým nevyplní celú plochu. Prvý obrázok bude v ľavom hornom rohu obrazovky a opakovať sa bude smerom dolu a doprava.

  Vystredene dlaždicovať

    Obrázok sa bude opakovať pokým nevyplní celú plochu. Prvý obrázok bude v strede obrazovky a opakovať sa bude smerom k okrajom hore, dolu, doľava a doprava.

  Vystredene maximalizovať

    Obrázok bude umiestnený do stredu obrazovky a roztiahnutý na celú plochu, ale pomer jeho strán sa nebude meniť. Dostanete obrázok, ktorý nebude skreslený.

  Vystredene maximalizovať

    Obrázok bude umiestnený do stredu obrazovky a roztiahnutý na celú plochu, ale pomer jeho strán sa nebude meniť. Dostanete obrázok, ktorý nebude skreslený. Ak zostane nejaký nevyužitý priestor, obrázok sa bude opakovať.

  Škálovať

    Obrázok bude roztiahnutý na veľkosť obrazovky tak, aby dosiahol do všetkých štyroch rohov.

  Ak ste ako Mód vybrali Bez tapety, nebudete môcť vybrať tapetu.

  Jednoducho zmeňte na nejaký iný mód. Potom už tapetu vybrať budete môcť.

  Tapetu môžete vybrať buď z rozbaľovacieho zoznamu Tapeta alebo tlačidlom Prechádzať.

  Zobrazenie tapety vyžaduje, aby bola celá v pamäti. Ak máte málo pamäti, doporučujeme použiť malý dlaždicovaný obrázok, alebo nepoužívať tapetu vôbec.

  Roztiahnutie alebo centrovanie malej tapety vyžaduje, aby bol v pamäti obrázok vo veľkosti celej obrazovky.

  Môžete použiť aj voľbu Viac tapiet, ktorý spôsobí zobrazenie postupnosti pozadí. Poradie môže byť náhodné alebo zadané.

  Stačí vybrať voľbu Viac tapiet. Potom použite tlačidlo Nastavenie. Podrobnosti nájdete v kapitole Sekvenčné a náhodné pozadia.

Tretia záložka Rozšírené obsahuje možnosti pre prechod z tapety do pozadia.

Miešanie obsahuje tieto časti:

1. Rozbaľovací zoznam možností pre výber módu miešania. Veľa módov je podobných módom pre farebné prechody. Vyberte si mód zo zoznamu a jeho efekt uvidíte v náhľade.

2. Posuvník Váha. Upravuje miešanie a výsledky si môžete pozrieť v náhľade.

3. Obmedziť vyrovnávaciu pamäť pre obrázok. Ak túto voľbu použijete, môžete určiť, koľko maximálne pamäti bude &kde; používať pre ukladanie informácií o obrázku. Štandardné nastavenie je obvykle najlepšie.

Stlačením tlačidla Použiť zmeníte pozadie plochy a zmeny uložíte.

## Pridávanie, odstraňovanie a úprava vzoriek

Vzorka je súbor s obrázkov, ktorý &kde; použije ako šablónu pre kreslenie vašeho pozadia. Obrázok určuje tvary, ale &kde; farby. &kde; 2.2 obsahuje niekoľko vzoriek, ale samozrejme si môžete pridať svoje vlastné nové vzorky.

Vzorku použijete výberom módu Vzorka v záložke Pozadie.

Potom stlačte Nastavenie.

Zobrazí sa dialóg, ktorý obsahuje zoznam vzoriek a tri tlačidlá Pridať, Odstrániť a Upraviť.

Pred menami niektorých vzoriek je malá zemeguľa. To označuje vzorky, ktoré sú systémové a sú dostupné každému. Vzorky bez tohto obrázku sú používateľské vzorky a ostatný používatelia ich nemajú k dispozícii.

Ak je vzorka už v zozname, jednoducho na ňu kliknite a stlačte OK.

Pridanie vzorky do zoznamu

Ak stlačíte tlačidlo Pridať, objaví sa ďalší dialóg, obsahujúci tri polia:

- Textové pole Meno. To bude popisné meno pre novú vzorku.

- Textové pole Poznámka. Obsahuje vysvetľujúci komentár. Sem sa hodí zadať meno tvorcu, dátum vytvorenia apod.

- Textové pole Obrázok spolu s tlačidlom Prechádzať. Meno súboru pre vzorku môžete priamo zadať do poľa alebo ho nájsť graficky pomocou tlačidla Prechádzať. Obrázky sú obvykle súbory vo formáte JPEG.

  Keď ste vybrali súbor, môžete stlačiť OK pre vytvorenie novej vzorky podľa zadaných údajov, alebo môžete použiť Zrušiť pre zatvorenie dialógu bez vytvorenia novej vzorky.

Vaša nová vzorka by sa mala objaviť v zozname.

Vzorku zo zoznamu odstránite tlačidlom Odstrániť. Najprv ju vyberte kliknutím myši a potom stlačte tlačidlo. &kde; sa vás opýta, či chcete vzorku naozaj odstrániť. Stlačte Áno. Ak ste si to rozmysleli, stlačte Nie a vzorka nebude odstránená.

Odstránením vzorky neodstránite súbor obrázku, ktorým bola vzorka definovaná.

Iba administrátor môže odstrániť systémové vzorky, takže ak ste žiadnu nevytvorili, ani žiadnu nemôžete odstrániť.

Vzorku zmeníte tak, že ju vyberiete kliknutím a stlačíte Upraviť. Budete môcť zmeniť parametre vzorky. Kliknutím na OK uložíte zmeny, pomocou Zrušiť zmeny zahodíte.

## Použitie externých programov pre generovanie pozadia

Aby bolo pozadie plochy určované pomocou externého programu, vyberte mód Program na vytvorenie pozadia. Aby ste mohli program nastaviť, stlačte tlačidlo Nastavenie.

Zobrazí sa dialóg, kde môžete zadať jeden alebo viacero programov, určiť ich nastavenie, čas aktualizácie apod.

To, ako sa používajú externé programy pre zmenu pozadia, je mimo rámec tohto manuálu.

## Sekvenčné a náhodné pozadia

&kde; môže automaticky meniť tapety po danej dobe. Zadáte zoznam obrázkov, ktoré chcete meniť a či má byť poradie náhodné alebo presne definované.

Najprv musíte použiť mód tapety v zozname Mód. Potom vyberiete voľbu Viac tapiet. Tak budete môcť použiť tlačidlo Nastavenie viac tapiet. Stlačte ho.

Zobrazí dialóg.

Najprv nastavte dobu medzi zmenami Interval. Môžete použiť obvyklé hodnoty, alebo zadať vlastné. Rozsah je možný od 5 minút až po 240 minút.

Teraz vyberte v rozbaľovacom zozname, či chcete náhodné poradie, alebo zobrazovať v poradí definovanom v zozname nižšie.

Teraz môžete vytvoriť zoznam pozadí, z ktorého bude &kde; vyberať tapetu. Použite na to tlačidlá Pridať a Odstrániť.

Kliknutím na OK uložíte zmeny a tlačidlom Zrušiť dialóg opustíte a žiadne zmeny sa neuložia.

## Autor kapitoly

Mike McBride mpmcbride7@yahoo.com, Mark Donohoe, Martin Jones mjones@kde.org, Duncan H.

Preklad dokumentácie Stanislav Višňovský visnovsky@nenya.ms.mff.cuni.cz