Mike
McBride
Jost
Schenck
Stanislav
Višňovský

    visnovsky@nenya.ms.mff.cuni.cz

Preklad
2000-10-21
1.00.00
KDE
KControl
Index Pomocníka
Index

# Index Pomocníka

## Úvod

KDE obsahuje veľa dokumentácie pre aplikácie a ostatné časti prostredia. Aj keď sa dá ručne hľadať to, čo potrebujete, môže to niekedy byť veľmi náročné. Aby sme vám uľahčili v tejto situácii, KDE ponúka full-textové vyhľadávanie pomocou programu ht://dig. Funguje podobne ako vyhľadávacie nástroje na webe, v skutočnosti ho niektoré zo serverov priamo používajú. Jednoducho kliknite na záložku "Nájsť" v Pomocníkovi KDE, zadajte slovo, ktoré hľadáte a stlačte Hľadať!

Aby ste túto funkciu mohli používať, musíte mať nainštalovaný balík ht://dig a KDE musí byť nastavené, aby ho používalo. Tento modul vám pomôže s nastavením. Ak nemáte ht://dig nainštalovaný a váš operačný systém ho priamo neobsahuje, budete ho musieť získať sami. Navštívte preto Domovskú stránku ht://dig.

## Použitie

Sú dve dôležité veci, ktoré musíte KDE oznámiť, aby mohlo vyhľadávanie fungovať:

- kde nájde programy ht://dig pre hľadanie

- kde hľadať

### Programy ht://dig

KDE potrebuje tri programy, ktoré sú súčasťou ht://dig: `htdig`, `htsearch` a `htmerge`. Pre každý z nich musíte zadať úplnú cestu spolu s menom programu, napríklad: `/usr/bin/htdig`.

To, kde sú tieto programy presne nainštalované, závisí od vášho operačného systému alebo distribúcie. Toto sú ale obvyklé hodnoty, ktoré môžete vyskúšať:

- `htdig` a `htmerge` sú často v priečinku `/usr/bin/` alebo niekde ako `/usr/local/www/htdig/bin/`.

- Príkaz `htsearch` je často v podpriečinku `cgi-bin`, napríklad `/usr/local/httpd/cgi-bin/`.

Umiestnenie napríklad programu `htdig` môžete zistiť príkazom `whereis htdig` z konzole. Príkaz `whereis` nájde zadaný príkaz v štandardných priečinkoch pre spustiteľné súbory. Uvedomte si ale, že priečinky ako `cgi-bin` sa obvykle za štandarné nepovažujú.

### Rozsah a cesty pre hľadanie

V tejto časti môžete vybrať, ktoré zdroje sa majú spracovať a dať k dispozícii vyhľadávaciemu stroju.

Rámec Rozsah umožňuje vybrať typické zdroje, ktoré sa majú indexovať, napr. KDE pomocník a informácie poskytované príkazmi man a `info`. Niektoré z nich ale môžu byť neprístupné, pretože pre ne chýba momentálne podpora.

Možno máte nejaké ďalšie súbory, ktoré chcete mať prístupné pomocou vyhľadávania v Pomocníkovi KDE. Napríklad chcete dokumentáciu k jazyku HTML, ktorá je napr. v priečinku `/home/jdoe/docs/selfhtml`. Pridaním tejto cesty dáte túto dokumentáciu k dispozícii v hľadaní v KDE Pomocníkovi. Cestu pridáte pomocou tlačidla Pridať a zobrazí sa dialóg pre zadanie novej cesty. Vyberte teda `/home/jdoe/docs/selfhtml`. a stlačte OK. Cestu odstránite jednoducho výberom zo zoznamu a stlačením tlačidla Odstrániť.

Ak zmeníte rozsah a cesty, tieto zmeny sa neprejavia skôr, než použijete tlačidlo Vytvoriť index....

### Výber jazyka

Môžete si aj nastaviť jazyk, v ktorom chcete informácie hľadať, pomocou combo boxu Nastavenie jazyka.

## Autor kapitoly

Túto kapitolu napísal Jost Schenck jost@schenck.de

Malá aktualizácia Mike McBride mpmcbride7@yahoo.com